ΚΑΝΟΝΙΣΜΟΣ (ΕΚ) αριθ. 316/94 ΤΟΥ ΣΥΜΒΟΥΛΙΟΥ της 7ης Φεβρουαρίου 1994 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής Σλοβακικής Δημοκρατίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΚ) αριθ. 3448/93

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι ο κανονισμός (ΕΚ) αριθ. 3448/93 του Συμβουλίου της 6ης Δεκεμβρίου 1993 περί καθορισμού του καθεστώτος συναλλαγών που εφαρμόζονται σε ορισμένα εμπορεύματα που προέρχονται από την μεταποίηση γεωργικών προϊόντων (1), καθόρισε τη μέθοδο υπολογισμού των μεταβλητών στοιχείων που εφαρμόζονται στα εμπορεύματα που αναφέρονται στον πίνακα 1 του παραρτήματος Β-

ότι, κατά το άρθρο 1 του συμπληρωματικού πρωτοκόλλου, μεταξύ της Ευρωπαϊκής Κοινότητας και της Σλοβακικής Δημοκρατίας, της ενδιάμεσης συμφωνίας (2) σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, η συμφωνία ισχύει για τη Σλοβακική Δημοκρατία, με τις τροποποιήσεις που αναφέρονται εκεί-

ότι, κατά το άρθρο 2 παράγραφος 2 του πρωτοκόλλου αριθ. 3 της ενδιάμεσης συμφωνίας, λαμβάνονται υπόψη τα μέτρα που θεσπίζονται κατ' εφαρμογή του άρθρου 14 της συμφωνίας- ότι τα ανωτέρω μέτρα, όπως τροποποιήθηκαν από το πρόσθετο πρωτόκολλο (3) της ενδιάμεσης συμφωνίας που ετέθη σε ισχύ από την 1η Ιουλίου 1993 με την απόφαση 93/421/ΕΟΚ (4) προβλέπουν κυρίως την κατά 20 % μείωση της εισφοράς το πρώτο έτος, κατά 40 % μετά την 1η Ιανουαρίου 1993 και κατά 60 % μετά την 1η Ιουλίου 1993, η οποία επιβάλλεται στο αποκορυφωμένο γάλα σε σκόνη και στο βούτυρο, καθώς και στην κριθή, εντός των ορίων των παραδοσιακών εισαγωγών των προϊόντων αυτών, αυξημένων κατά μέσο όρο κατά 10 % για κάθε έτος-

ότι ο κανονισμός (ΕΟΚ) αριθ. 2109/92 (5), ο οποίος αφορά τη μέιωση των μεταβλητών στοιχείων που εφαρμόζονται σε ορισμένα εμπορεύματα καταγωγής της πρώην Τσεχικής και Σλοβακικής Ομοσπονδιακής Δημοκρατίας, βάσει μιας μεθόδου ισοδύναμης με εκείνην για τα γεωργικά προϊόντα που υπεισέρχονται στη σύνθεση των εμπορευμάτων που αναφέρονται στο πρωτόκολλο αριθ. 3, έλαβε ως σημείο αναφοράς, για τον καθορισμό της ποσόστωσης που συνεπάγεται μείωση των εν λόγω μεταβλητών στοιχείων, την αξία των εμπορευμάτων, τα οποία, δυνάμει της ενδιάμεσης συμφωνίας, υπόκεινται στην είσπραξη ενός γεωργικού στοιχείου επιβάρυνσης, και τα οποία εισήχθησαν από την Τσεχική και Σλοβακική Ομοσπονδιακή Δημοκρατία το 1990, με αύξηση κατά 10 % για το 1992- ότι, δυνάμει των επιστολών που ανταλλάχθηκαν μεταξύ της Επιτροπής των Ευρωπαϊκών Κοινοτήτων, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου, οι εν λόγω χώρες γνωστοποίησαν ότι συμφώνησαν μεταξύ τους στον καταμερισμό της ποσόστωσης με αναλογία 2 προς 1 αντιστοίχως-

ότι, σύμφωνα με το άρθρο 8 του συμπληρωματικού πρωτοκόλλου, ο καταμερισμός των ποσοστώσεων που αναφέρονται στο παράρτημα ΧΙΙΙβ εφαρμόζεται στο αποκορυφωμένο γάλα σε σκόνη και στο βούτυρο καθώς και στην κριθή, από την 1η Ιανουαρίου 1994- ότι, λαμβάνοντας υπόψη τα ληφθέντα μέτρα σχετικά με τα προαναφερόμενα γεωργικά προϊόντα που υπεισέρχονται στη σύνθεση των εμπορευμάτων που απαριθμούνται στο παράρτημα του πρωτοκόλλου 3, πρέπει να προβλεφθεί μείωση των μεταβλητών στοιχείων των εν λόγω εμπορευμάτων, καθώς και της σχετικής ποσόστωσης, με ισχύ από την ίδια ημερομηνία και κατά τη διάρκεια των επομένων περιόδων που αναφέρονται στον πίνακα 1 του παραρτήματος του παραρτήματος 3,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από την 1η Ιανουαρίου 1994, τα εμπορεύματα καταγωγής Σλοβακικής Δημοκρατίας, που αναφέρονται στο παράρτημα του παρόντος κανονισμού, υπόκεινται σε μειωμένο μεταβλητό στοιχείο, καθοριζόμενο σύμφωνα με το άρθρο 2 και εντός των ορίων μιας κατ' αξίαν ποσόστωσης, ύψους 1 570 400 Ecu για το 1994, 1 691 200 για το 1995 και 1 812 000 για το 1996 και τα επόμενα έτη.

2. Για την εφαρμογή του παρόντος κανονισμού, ως "εμπορεύματα καταγωγής" θεωρούνται τα πληρούντα τους όρους του πρωτοκόλλου αριθ. 4 της ενδιάμεσης συμφωνίας.

Άρθρο 2

Τα μειωμένα μεταβλητά στοιχεία υπολογίζονται μειώνοντας τη διαφορά, που καθορίζεται σύμφωνα με το άρθρο 3 παράγραφος 2 του κανονισμού (ΕΚ) αριθ. 3448/93 μεταξύτου μέσου όρου των τιμών κατωφλίου και του μέσου όρου των τιμών cif ή των τιμών "ελεύθερο στα σύνορα" για κάθε προϊόν βάσης, κατά 30 %, εκτός από τη διαφορά που καθορίζεται για τα προϊόντα βάσης τα οποία υπάγονται στο κεφάλαιο 4 της συνδυασμένης ονοματολογίας (γαλακτοκομικά προϊόντα), καθώς και για την κριθή, για τα οποία η μείωση είναι 60 %.

Τα προκύπτοντα ποσά ισχύουν για τις ποσότητες προϊόντων βάσης οι οποίες θεωρούνται ότι χρησιμοποιήθηκαν στην παρασκευή των σχετικών εμπορευμάτων κατ' εφαρμογή του άρθρου 13 παράγραφος 2 του κανονισμού (ΕΚ) αριθ. 3448/93.

Άρθρο 3

Τα μεταβλητά στοιχεία, τα οποία εφαρμόζονται στα εμπορεύματα που αναφέρονται στο παράρτημα του κανονισμού (ΕΚ) αριθ. 3448/93, αλλά όχι και στο παράρτημα του παρόντος κανονισμού, καθώς και στα εμπορεύματα που γίνονται δεκτά καθ' υπέρβαση της ποσόστωσης που αναφέρεται στο άρθρο 1 του παρόντος κανονισμού, είναι εκείνα που καθορίζονται απευθείας κατ' εφαρμογή του άρθρου 3 του κανονισμού (ΕΚ) αριθ. 3448/93.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 7 Φεβρουαρίου 1994.

Για το Συμβούλιο

Ο Πρόεδρος

Θ. ΠΑΓΚΑΛΟΣ

(1) ΕΕ αριθ. L 318 της 20. 12. 1993, σ. 18.

(2) ΕΕ αριθ. L 115 της 30. 4. 1992, σ. 2.

(3) ΕΕ αριθ. L 195 της 4. 8. 1993, σ. 47.

(4) ΕΕ αριθ. L 195 της 4. 8. 1993, σ. 42.

(5) ΕΕ αριθ. L 212 της 28. 7. 1992, σ. 4.

ΠΑΡΑΡΤΗΜΑ

"" ID="1">ex 0403> ID="2">Βουτυρόγαλα, πηγμένο γάλα και πηγμένη κρέμα, γιαούρτι κεφίρ και άλλα γάλατα και κρέμες που έχουν υποστεί ζύμωση ή έχουν καταστεί όξινα, έστω και συμπυκνωμένα ή με προσθήκη ζάχαρης ή άλλων γλυκαντικών, ή αρωματισμένα ή με προσθήκη φρούτων ή κακάο:"> ID="1">0403 10 51> ID="2">- Γιαούρτια, αρωματισμένα ή με προσθήκη φρούτων ή κακάο"> ID="1">έως"> ID="1">0403 10 99"> ID="1">0403 90 71> ID="2">- Άλλα, αρωματισμένα ή με προσθήκη φρούτων ή κακάο"> ID="1">έως"> ID="1">0403 90 99"> ID="1">ex 1517> ID="2">Μαργαρίνη. Μείγματα ή παρασκευάσματα βρώσιμα από λίπη ή λάδια ζωικά ή φυτικά ή από κλάσματα διαφόρων λιπών ή λαδιών του κεφαλαίου αυτού, άλλα από τα λίπη και λάδια διατροφής και τα κλάσματά τους του κωδικού ΣΟ 1516:"> ID="1">1517 10 10> ID="2">- Μαργαρίνη, μη συμπεριλαμβανομένης της ρευστής μαργαρίνης, περιεκτικότητας κατά βάρος σε λιπαρές ύλες που προέρχονται από το γάλα, που υπερβαίνει το 10 % αλλά δεν υπερβαίνει το 15 %"> ID="1">1517 90 10> ID="2">- Άλλα, περιεκτικότητας κατά βάρος σε λιπαρές ύλες που προέρχονται από γάλα, που υπερβαίνει το 10 % αλλά που δεν υπερβαίνει το 15 %"> ID="1">ex 1704> ID="2">Ζαχαρώδη προϊόντα χωρίς κακάο (στα οποία περιλαμβάνεται και η λευκή σοκολάτα), με εξαίρεση τα εκχυλίσματα γλυκόριζας που περιέχουν κατά βάρος περισσότερο του 10 % ζαχαρόζη, χωρίς προσθήκη άλλων υλών, του κωδικού ΣΟ 1704 90 10"> ID="1">1806> ID="2">Σοκολάτα και άλλα πρασκευάσματα διατροφής που περιέχουν κακάο"> ID="1">1901> ID="2">Εκχυλίσματα βύνης. Παρασκευάσματα διατροφής και αλεύρια, σιμιγδάλια, άμυλα κάθε είδους ή εκχυλίσματα βύνης, που δεν περιέχουν σκόνη κακάο ή περιέχουν σε αναλογία κατώτερη του 50 % κατά βάρος και δεν κατονομάζονται ούτε περιλαμβάνονται αλλού. Παρασκευάσματα διατροφής από προϊόντα των κωδικών ΣΟ 0401 μέχρι 0404, που δεν περιέχουν σκόνη κακάο ή περιέχουν σε αναλογία κατώτερη του 10 % κατά βάρος και δεν κατονομάζονται ούτε περιλαμβάνονται αλλού"> ID="1">ex 1902> ID="2">Ζυμαρικά εν γένει, με εξαίρεση τα παραγεμισμένα των κωδικών ΣΟ 1902 20 10 και 1902 20 30, αράπικο σιμιγδάλι (κους-κους), έστω και παρασκευασμένο"> ID="1">1903> ID="2">Ταπιόκα και τα υποκατάστατα αυτής παρασκευασμένα από άμυλα, με μορφή νιφάδων, θρόμβων, κόκκων στρογγυλών, σκυβάλων ή με παρόμοιες μορφές"> ID="1">1904> ID="2">Προϊόντα με βάση τα δημητριακά που λαμβάνονται με διόγκωση ή φρύξη [π.χ. καλαμπόκι σε νιφάδες (κορν-φλέικς)]. Δημητριακά άλλα από το καλαμπόκι, σε κόκκους προψημένα ή αλλιώς παρασκευασμένα"> ID="1">1905> ID="2">Προϊόντα αρτοποιίας ζαχαροπλαστικής ή μπισκοτοποιίας έστω και με προσθήκη κακάο. Όστιες κάψουλες κενές των τύπων που χρησιμοποιούνται για φάρμακα, αζυμοσφραγίδες, ξεραμένες ζύμες από αλεύρι ή άμυλο κάθε είδους, σε φύλλα και παρόμοια προϊόντα"> ID="1">2101 10 99> ID="2">Παρασκευάσματα με βάση τα εκχυλίσματα, αποστάγματα και συμπυκνώματα καφέ ή με βάση τον καφέ, άλλα από εκείνα του κωδικού ΣΟ 2101 10 91"> ID="1">2101 20 90> ID="2">Εκχυλίσματα, αποστάγματα και συμπυκνώματα τσαγιού ή ματέ και παρασκευάσματα με βάση αυτά τα εκχυλίσματα, αποστάγματα ή συμπυκνώματα ή με βάση το τσάι, ή ματέ, άλλα από εκείνα του κωδικού ΣΟ 2101 20 10"> ID="1">2101 30 19> ID="2">Φρυγμένα υποκατάστατα του καφέ, με εξαίρεση το φρυγμένο κιχώριο"> ID="1">2101 30 99> ID="2">Εκχυλίσματα, αποστάγματα και συμπυκνώματα φρυγμένων υποκατάστατων του καφέ, με εξαίρεση εκείνα του φρυγμένου κιχωρίου"> ID="1">2102 10 31> ID="2">Ζύμες αρτοποίησης"> ID="1">2102 10 39"> ID="1">2105> ID="2">Παγωτά, έστω και αν περιέχουν κακάο"> ID="1">ex 2106> ID="2">Παρασκευάσματα διατροφής που δεν κατονομάζονται ούτε περιλαμβάνονται αλλού, άλλα από εκείνα που περιλαμβάνονται στους κωδικούς ΣΟ 2106 10 10 και 2106 90 91 και άλλα σιρόπια από ζάχαρα, αρωματισμένα ή με προσθήκη χρωστικών ουσιών"> ID="1">2202 90 91> ID="2">Μη αλκοολούχα ποτά, με εξαίρεση τους χυμούς φρούτων ή λαχανικών του κωδικού ΣΟ 2009, που περιέχουν προϊόντα των κωδικών ΣΟ 0401, 0402 και 0404 ή λιπαρές ουσίες που προέρχονται από τα προϊόντα"> ID="1">2202 90 95"> ID="1">2202 90 99">